Príloha č.: 1 k Zmluve o dielo č.:............................................

O P I S
Technické požiadavky

1)	Predmetom diela je spracovanie Projektovej dokumentácie k akcii - kompletná výmena laminátového povrchu bazéna na kúpalisku Triton v Košiciach, Rastislavova ulica č. 69.
2)	Pri projektovaní  predmetu zmluvy je zhotoviteľ povinný dodržiavať príslušné technické normy, všeobecne záväzné právne predpisy a nariadenia týkajúce sa  predmetu diela, požiarne predpisy, predpisy vzťahujúce sa ochrany zdravia pri práci, všetky nariadenia týkajúce sa ochrany životného prostredia.
3)	V zmysle § 44 zákona č.50/1976 Zb. Stavebný zákon a v znení neskorších predpisov, stavbu môže projektovať len právnická alebo fyzická osoba oprávnená na vykonanie projektových prác. 
4)	Podľa § 45 zákona 50/1976 Zb. Stavebný zákon v znení neskorších predpisov vybrané činnosti vo výstavbe ( projektová činnosť, vedenie uskutočňovania stavieb) môžu vykonávať len fyzické osoby, ktoré získali oprávnenie na výkon týchto činností podľa osobitných predpisov. Oprávnené osoby sú povinné pri tejto činnosti chrániť verejné záujmy.
5)	Počas spracúvania projektu na kompletnú výmenu povrchu laminátového bazéna na kúpalisku Triton v Košiciach, Rastislavova č.69 zhotoviteľ bude jednotlivé zámery a postupy uvažované v projekte konzultovať s objednávateľom resp. ním povereným zastupujúcim subjektom.